Diari Oficial de la Generalitat Valenciana


Sumari del DOGV 6512, del 03-05-2011 (2011/5012)

DECRET 44/2011, de 29 d'abril, del Consell, pel qual s'aprova el Pla Especial enfront del Risc Sísmic a la Comunitat Valenciana.
--------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/04/29/44/dof/vci/html**

### Dades del document

Número de DOGV
:   6512

Data del DOGV
:   03-05-2011

Secció del DOGV
:   I. DISPOSICIONS GENERALS

Número del document
:   2011/5012


Data del document
:   29-04-2011

Organisme emissor
:   Conselleria de Governació

Tipus de document
:   Decret

Anàlisi jurídica

 Descriptors 

:   * protecció civil
    * legislació
    * desastre natural
    * sisme
    * programa d'actuació
    * prevenció antisísmica

DECRET 44/2011, de 29 d'abril, del Consell, pel qual s'aprova el Pla Especial enfront del Risc Sísmic a la Comunitat Valenciana. [2011/5012]
Preàmbul
El Pla Especial enfront del Risc Sísmic a la Comunitat Valenciana ha estat elaborat seguint les pautes marcades en la Norma Bàsica de Protecció Civil, aprovada pel Reial Decret 407/1992, de 24 d'abril, en la Directriu Bàsica de Planificació de Protecció Civil davant del Risc Sísmic, aprovada mitjançant Acord del Consell de Ministres de 7 d'abril de 1995, i publicada mitjançant Resolució de 5 de maig de 1995, de la Secretaria d'Estat d'Interior, que estableix el contingut a què han d'ajustar-se els plans especials que elaboren les comunitats autònomes; així com en la Llei 13/2010, de 23 de novembre, de la Generalitat, de Protecció Civil i Gestió d'Emergències.
Per tot això, de conformitat amb el que estableixen els articles 31 i 33 de la Llei del Consell, havent estat informat favorablement el 15 de desembre de 2010 pel Ple de la Comissió de Protecció Civil de la Comunitat Valenciana, a proposta del conseller de Governació, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 29 d'abril de 2011,
DECRETE
Article únic. Aprovació del Pla Especial enfront del Risc Sísmic a la Comunitat Valenciana
S'aprova el Pla Especial enfront del Risc Sísmic a la Comunitat Valenciana, que s'incorpora com a annex del present decret.
DISPOSICIÓ ADDICIONAL
Única. Comissió Nacional de Protecció Civil
El Pla Especial enfront del Risc Sísmic a la Comunitat Valenciana es remetrà, per a la seua homologació, a la Comissió Nacional de Protecció Civil, de conformitat amb el que estableix l'article 11 de la Llei 2/1985, de 21 de gener, sobre Protecció Civil.
DISPOSICIONS FINALS
Primera. Habilitació normativa
Es faculta el conseller de Governació per a realitzar les actuacions i dictar les disposicions necessàries per al desplegament i aplicació d'aquest decret.
Segona. Entrada en vigor
El Pla Especial enfront del Risc Sísmic a la Comunitat Valenciana, després de la seua homologació per la Comissió Nacional de Protecció Civil, entrarà en vigor el dia de la publicació de la resolució d'homologació en el Diari Oficial de la Comunitat Valenciana.
València, 29 d'abril de 2011
El president de la Generalitat,
FRANCISCO CAMPS ORTIZ
El conseller de Governació,
SERAFÍN CASTELLANO GÓMEZ


Còpia Permalink ELI